- Hindi News
- National
- सड़कों पर घटिया निर्माण के दोषी 48 इंजीनियरों की सुनवाई पूरी, शेष 24 का पक्ष 6 को सुनेंगे
सड़कों पर घटिया निर्माण के दोषी 48 इंजीनियरों की सुनवाई पूरी, शेष 24 का पक्ष 6 को सुनेंगे
शहरकी सड़कों पर घटिया निर्माण के दोषी 72 इंजीनियरों की सजा तय करने के लिए जेडीसी वैभव गालरिया ने व्यक्तिगत सुनवाई शुरू कर दी है। अभी तक 16 फाइलों पर 48 इंजीनियरों (जेईएन-एईएन-एक्सईएन) की सुनवाई पूरी हो चुकी है, अब 6 मार्च को 8 फाइलों पर 24 इंजीनियरों की सुनवाई होगी।
खास बात यह है कि जेडीसी ने इस सुनवाई के दौरान दोनों निदेशक इंजीनियर एनसी माथुर और ललित शर्मा को बाहर रखा है। यही नहीं इंजीनियरों का पक्ष सुनने के दौरान तकनीकी पहलुओं पर भी उनके कोई राय लेने के बजाए खुद के स्तर पर बाहरी एक्सपर्ट से मशविरा लिया। सामने आया है कि सभी की सुनवाई के बाद कार्रवाई की रूपरेखा तय होगी। इसके लिए जेडीसी व्यक्तिवार डिटेल लिख रहे हैं। जानकारी हो कि सड़कों की गुणवत्ता फेल मिलने के सालभर के दौरान भी दोषी इंजीनियरों पर कार्रवाई टलती रही है। इसको लेकर भास्कर ने कई बार मुद्दा प्रकाशित किया, जिसके बाद मामला विधानसभा तक पहुंचा है। जेडीसी वैभव गालरिया दोषियों पर पहले ही कार्रवाई की बात कह चुके हैं।
tgl_Latn sot_Latn hin_Deva hin_Deva hin_Deva hin_Deva